Document ID: 31999D0445

Padomes un Komsijas Lēmums
(1999. gada 29. aprīlis)
par Nolīguma noslēgšanu starp Eiropas Kopienām un Kanādas valdību attiecībā uz to konkurences tiesību piemērošanu
(1999/445/EK, EOTK)
EIROPAS SAVIENĪBAS PADOME,
EIROPAS KOPIENU KOMISIJA,
ņemot vērā Eiropas Kopienas dibināšanas līgumu, jo īpaši tā 87. un 235. pantu saistībā ar 228. panta 3. punkta pirmo daļu,
ņemot vērā Eiropas Ogļu un tērauda kopienas dibināšanas līgumu, jo īpaši tā 65. un 66. pantu,
ņemot vērā Komisijas priekšlikumu,
ņemot vērā Eiropas Parlamenta atzinumu [1],
(1) tā kā jāatsaucas uz Līguma 235. pantu, jo Nolīguma tekstā iekļauta apvienošanās un pievienošanās, ko aptver Padomes 1989. gada 21. decembra Regula (EEK) Nr. 4046/89 par tirgus koncentrācijas uzraudzību uzņēmumu starpā [2], kas pamatā ir balstīta uz 235. pantu;
(2) tā kā, ņemot vērā konkurences problēmu arvien lielāku starptautisku dimensiju, šajā jomā jāstiprina starptautiska sadarbība;
(3) tā kā šajā nolūkā Komisija ir vienojusies par Nolīgumu ar Kanādas valdību par Eiropas Kopienu un Kanādas konkurences noteikumu piemērošanu;
(4) tā kā jāapstiprina Nolīgums, ietverot vēstuļu apmaiņu,
IR PIEŅĒMUSI ŠO LĒMUMU.
1. pants
Ar šo Eiropas Kopienas un Eiropas Ogļu un tērauda kopienas vārdā apstiprina Nolīgumu starp Eiropas Kopienām un Kanādas valdību par konkurences tiesību piemērošanu, ietverot apmaiņu ar vēstulēm.
Dāņu, vācu, angļu, spāņu, somu, franču, grieķu, itāļu, holandiešu, portugāļu un zviedru valodā noformētie Nolīguma un skaidrojošo vēstuļu teksti ir pievienoti šim Lēmumam.
2. pants
Ar šo Padomes priekšsēdētājs ir pilnvarots nozīmēt pilnvaroto(-ās) personu(-as) Nolīguma parakstīšanai, lai tas kļūtu saistošs Eiropas Kopienai.
Ar šo Padomes priekšsēdētājs ir pilnvarots nozīmēt pilnvaroto(-ās) personu(-as) Nolīguma parakstīšanai, lai tas kļūtu saistošs Eiropas Ogļu un tērauda kopienai.
Luksemburgā, 1999. gada 29. aprīlī

Labels: 18
15
4